Septisk sjokk

Septisk sjokk er en alvorlig tilstand som kan være livstruende, der vevsgjennomblødningen svikter hos en pasient med kritisk blodforgiftning (sepsis). Alle bakterier som fører til blodforgiftning kan gi sjokk. Septisk sjokk skyldes som oftest endotoksiner fra gramnegative stavbakterier og meningokokker.

Årsaker 
 Endotoksiner og andre viktige substanser fra bakterier fører til frigjøring og produksjon av flere typer biologiske substanser. På ulike vis forstyrres den normale funksjonen av livsviktige biologiske organer og systemer.
 Blodtrykksfall, som kan skyldes NO-indusert utvidelse av blodkarene. Dette rammer blant annet nyrene, leveren, lungene og hjertet.
 Meningokokksepsis, der pasienten utvikler septisk sjokk meget tidlig i sykdomsfasen. Sjokkutviklingen ved andre typer infeksjoner kommer lenger ut i forløpet.

Symptomer 
 Tegn til sirkulasjonssvikt, kraftig blodtrykksfall som kan føre til sjokk eller et varig lavt blodtrykk.
 Nedsatt urinproduksjon.
 Mental forvirring.

Symtomene kommer til toss for normalt inntak av væske og næring.

Behandling 
Pasienten bør ligge med bena og hodet hevet. Legg puter eller lignende under pasientens føtter og hode, kontroller pust og tilkall helsepersonell (ring 113).

Septisk sjokk kan være livstruende. Det er viktig at pasienten får hurtig intensiv og omfattende behandling av helsepersonell som kan gi:
 Tilførsel av væske.
 Antibiotika-behandling
 Behandling for å øke blodtrykket og bedre nyrefunksjonen. Dialyse og respiratorbehandling kan være aktuelt.

Se også 
 Overdose
 Toksisk sjokksyndrom
 Hjerte-lunge-redning

Referanser

Medisin
Dødsårsaker